पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश भर में सोमवार से सख्त लॉकडाउन लागू हो जाएगा। लगातार बढ़ रहे कोरोना के मामलों में सरकार ने सोमवार से रेड अलर्ट जन अनुशासन पखवाड़े के तहत नई गाइड लाइन जारी की है। कलेक्टर आशीष मोदी व पुलिस अधीक्षक डाॅ अजयसिंह के नेतृत्व में रविवार को दोपहर में हनुमान चौराहा से पुलिस का फ्लेग मार्च किया गया।
फ्लैग मार्च के दौरान कलेक्टर एवं पुलिस अधीक्षक ने आमजन को इस महामारी से बचने के लिए कोरोना की नवीन गाइड लाइन की पालना का संदेश दिया। फ्लैग मार्च के दौरान एडीएम हरिसिंह मीणा, एएसपी विपिन कुमार, पुलिस उप अधीक्षक श्यामसुंदरसिंह राठौड़, फाउलाल, भवानीसिंह, नगर परिषद आयुक्त शशिकांत शर्मा व शहर कोतवाल बलवंताराम के साथ ही पुलिस अधिकारी थे।
फ्लैग मार्च हनुमान चौराहा से मुख्य बाजार, गोपा चैक, आसनी रोड़, गड़ीसर चौराहा, गांधी काॅलोनी तक आयोजित हुआ। फ्लेग मार्च में पुलिस वाहन के माइक से लोगों को अनुशासन पखवाड़े के तहत गाइड लाइन पालना के प्रावधानों का संदेश दिया।
वहीं लोगों को बेवजह घर से बाहर नहीं निकलने, मास्क अनिवार्य रूप पहननें, सामाजिक दूरी की पालना करने, बार बार हैंड सैनेटाइज करने, अनुमत समय तक ही व्यापारिक प्रतिष्ठान खुले रखने का संदेश दिया। यह फ्लैग मार्च लगभग 4 किलोमीटर का एवं अधिकारियों के नेतृत्व में पैदल चलकर पूरे क्षेत्र में महामारी से बचाव के उपायों का संदेश दिया। इसके साथ ही लोगों को सीख दी कि इस महामारी से बचने के लिए बचाव ही उपाय हैं।
नाचना कस्बे में कोरोना महामारी के संक्रमण प्रसार को रोकने के लिए राज्य सरकार द्वारा रेड अलर्ट जन अनुशासन पखवाड़ा के तहत जारी की गई नई गाइडलाइन की पालना के प्रति जनचेतना जगाने व इसकी पालना के लिए रविवार को नाचना पुलिस डिप्टी हुकमाराम बिश्नोई एवं नाचना पुलिस थाना प्रभारी रमेश ढाका के नेतृत्व में नाचना पुलिस द्वारा फ्लैग मार्च किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn